Qızılkilsə (Başkeçid)

Qızılkilsə — Gürcüstan Respublikasının Aşağı Kartli mxaresinin Başkeçid rayonunun inzibati-ərazi vahidində kənd. Kəndin digər adı Dəmirçihasanlıdır. 1 yanvar 2010-cu il vəziyyətinə görə Qızılkilsə kənd inzibati-ərazi dairəsinin mərkəzidir. Başkeçid rayonunda Bö­yük Dəmirçihə­sənli (indi Qızıl­kilsə), Kiçik Dəmir­çi­həsənli (indi Şindilər) adlı kəndlər vardır. Coğrafiyası Kənd rayonun inzibati mərkəzi olan Başkeçid şəhərindən 8 km şimal-şərqdə, Lükün-Şindi dağının şərqində yerləşir. Əhalisi Kənddə 1870-ci ildə 23 ailədə 151 nəfər, 1926-cı ildə 88 ailədə 588 nəfər azərbaycanlı yaşayırdı. 17-24 yanvar 2002-ci il Ümumgürcüstan əhali siyahıyaalınmasının rəsmi yekunlarına əsasən kənddə yaşayan 774 nəfər əhalinin 99 %-i etnik azərbaycanlılardan ibarətdir. 1 yanvar 2010-cu il tarixinə olan rəsmi təxminə əsasən kənddə 775 nəfər əhali yaşayır. Təhsil Kənddə ilk dünyəvi məktəb 1920-ci ildə yaradılmışdır. Hazırda kənddə bir orta məktəb fəaliyyət göstərir. Tibb Kənddə 1 tibb məntəqəsi fəaliyyət göstərir. Tanınmış şəxsiyyətlər Fərid Mənsurov — Yunan-roma güləşi üzrə olimpiya və 2 qat dünya çempionu məşhur azərbaycanlı pəhlavan. Əlişir Musayev — Tibb elmləri doktoru, professor. Səadət Buta — Şairə. Mehman Səlimov — Azərbaycanın müdafiə nazirinin siyasi və ictimai işlər üzrə sabiq müavini (1995–1999). İstinadlar